கிடைக்கோட்டுச் சோதனை

கணிதத்தில் கிடைக்கோட்டுச் சோதனை (horizontal line test) ஒரு சார்பை உள்ளிடு கோப்பா இல்லையா (ஒன்றுக்கு-ஒன்று சார்பு) என்றறியப் பயன்படுத்தப்படுகிறது. 

ஒரு சார்பு உள்ளிடுகோப்பாக இருந்தால் அதன் வீச்சின் ஒவ்வொரு உறுப்பிற்கும் அதன் ஆட்களத்தில் ஒரேயொரு முன்னுரு மட்டுமே இருக்கும். 

கார்ட்டீசியன் தளத்தில் வரையப்பட்டுள்ள ஒரு வளைவரையானது ஒரு உள்ளிடுகோப்பின் வரைபடமா என்று சோதிப்பதற்கு,  x அச்சுக்கு இணையாக அத் தளத்தில் வரையப்படும் ஒரு கிடைக்கோடு () பயன்படுத்தப்படுகிறது. வளைவரையை அக்கிடைக்கோடு ஒரேயொரு புள்ளியில் மட்டுமே சந்தித்தால் அவ் வளைவரை ஒரு உள்ளிடுகோப்பின் வரைபடமாகும்; மாறாக, ஒன்றுக்கு மேற்பட்ட புள்ளிகளில்  சந்திக்குமானால், அது ஒரு உள்ளிடுகோப்பாக இருக்க முடியாது.

Image:Horizontal-test-ok.png
உள்ளிடு கோப்புImage:Horizontal-test-fail.png
உள்ளிடு கோப்பு அல்ல

ஒரு சார்பின் வரைபடம் எந்தவொரு கிடைமட்டக் கோட்டையும் குறைந்தது ஒரு புள்ளியில் சந்திக்குமாறு இருந்தால், இருந்தால் மட்டுமே, அச்சார்பு முழுக்கோப்பாகும்.
ஒரு சார்பின் வரைபடம் எந்தவொரு கிடைமட்டக் கோட்டையும்  ஒரேயொரு புள்ளியில் சந்திக்குமாறு இருந்தால், இருந்தால் மட்டுமே, அச்சார்பு இருவழிக்கோப்பாகும்.

மேற்கோள்கள்

பகுப்பு:சார்புகளும் கோப்புகளும்